भारत के राष्‍ट्रीय चिन्ह
जब हॉकी(इस खेल को राष्ट्रीय खेल का दर्जा प्राप्त नहीं है) के खेल की बात आती है तो भारत ने हमेशा विजय पाई है। हमारे देश के पास आठ ओलम्पिक स्‍वर्ण पदकों का उत्‍कृष्‍ट रिकॉर्ड है। भारतीय हॉकी का स्‍वर्णिम युग 1928-56 तक था जब भारतीय हॉकी दल ने लगातार 6 ओलम्पिक स्‍वर्ण पदक प्राप्‍त किए। भारतीय हॉकी दल ने 1975 में विश्‍व कप जीतने के अलावा दो अन्‍य पदक (रजत और कांस्‍य) भी जीते। अंतरराष्ट्रीय हॉकी महासंघ ने 1927 में वैश्विक संबद्धता अर्जित की और अंतरराष्ट्रीय हॉकी संघ (एफआईएच) की सदस्‍यता प्राप्‍त की।
रिचर्ड एलन
रिचर्ड जेम्स एलेन (4 जून 1902 - 1969) एक भारतीय मैदानी हॉकी खिलाड़ी थे, वह 1928, 1932 और 1936 में ग्रीष्मकालीन ओलंपिक में भारतीय हॉकी टीम के सदस्य रहे। एलेन एंग्लो इंडियन थे और उनका जन्म नागपुर, भारत में हुआ था। उन्होंने अपनी स्कूली शिक्षा ओक ग्रोव स्कूल, मसूरी से की और बाद में सेंट जोसेफ कॉलेज, नैनीताल में भी दाखिला लिया। 1928 के ग्रीष्मकालीन ओलंपिक में, उन्होंने गोलकीपर के रूप में पांच मैच खेले, उन्होंने भारतीय टीम के खिलाफ एक भी गोल नहीं होने दिया।